רוקס החלה לעסוק בחקר ערכים אישיים עוד במהלך לימודי הדוקטורט שלה כשהייתה חלק מצוות המחקר שפיתח את תאוריית הערכים של שוורץ . ערכים הם מטרות רצויות שמשמשות כעקרונות שמנחים אנשים מעבר למצבים ספציפיים. רוקס בדקה את ההבדל בין ערכים לבין מאפייני אישיות אחרים. אחד ממאמריה המצוטטים ביותר בהקשר זה בחן את הדמיון וההבדל בין ערכים אישיים לבין תכונות אישיות ואת הקשר שלהם להתנהגויות שונות.
רוקס התמקדה בהשלכות האישיות והחברתיות של אימוץ ערכים מסוימים. היא חקרה את התפקיד החשוב של ערכים במגוון רחב של הקשרים חברתיים, החל מבחירה בתחום עיסוק
או נכונות להתנסות בחידושים טכנולוגיים,
דרך דפוסי התקשרות עם אחרים
ואושר,
ועד אימוץ תפיסות אידאולוגיות של דתיות
ומוסר.
אחת התובנות המרכזיות ממחקריה היא שההשפעות של ערכים תלויות בהקשר החברתי. רוקס הדגישה במיוחד את התפקיד החשוב של תרבות בקביעת הקשר שבין ערכים להתנהגות. כך למשל, היא הראתה שהמשמעות של דתיות תלויה בתרבות, ולכן הקשר בין ערכים לבין התנהגויות דתיות אינו זהה בתרבויות שונות.
תובנותיה לגבי ערכים אישיים וההקשר הבין-תרבותי שלהם מופיעות בספר שערכה יחד עם פרופסור לילך שגיב.
רוקס גם שילבה בין תאוריות של קבוצות לבין תאוריות של ערכים, תחומים שקודם לכן נחקרו בדרך כלל בנפרד זה מזה. היא הציעה שישנה השפעה הדדית בין קבוצות לערכים של היחידים שמרכיבים אותן. קבוצות הן מבנה חברתי שמוגדר ומושפע מהערכים של החברים בהן. בד בבד, קבוצות מגדירות וקובעות אילו ערכים אנשים יכולים לממש בהן. בתפר שבין קבוצות וערכים רוקס בחנה תופעות כגון אקולטורציה,
הזדהות קבוצתית,
תפיסת דמיון לחברי קבוצה אחרים,
וסובלנות לאחרים בקבוצה.
אקסום (להקה)
אקסום הם הרכב היפ הופ ודאנסהול ישראלי מנתניה. חברי ההרכב הם ראובן אראגיי (טדרוס) וגילאור יהודה (ג'קסון).
היסטוריה.
אקסום התפרסמו לראשונה ב-2007 כאשר התארחו באלבומם של פלד ואורטגה, "ממשיכים לבעוט" בשיר "צ'ק וואן טו", לצד איתי לוקץ'.
ב-2008 הוציאו את שירם הראשון, "הקשיבו נא", סינגל ראשון מתוך אלבום הבכורה שלהם.
ב-2009 הוציאו את אלבום הבכורה שלהם. האלבום כולל הופעות אורח של פלד, אורטגה, נצ'י נצ' ועוד. האלבום כלל בתוכו את הסינגלים "פתאום באנו", "אחלה קומבינה" ו-"פרחה", שזכו להצלחה רבה.
ב-2010 הוציאו חידוש לשירו של אלון אולארצ'יק, "בחור חדש", השיר שימש כפתיח לסדרה "עבודה ערבית".
ב-2015 לקחו חלק בסופרגרופ "קבינט" לצד פלד ואורטגה וכהן@מושון.
ב-2017 התארחו בשיר "תרקדי" של עומרי 69 סגל לצידם של רון נשר, בומרנג, לוקץ', דנידין וג'הבי.
ב-2018 השתתפו בעונה החמישית של תוכנית המציאות "הכוכב הבא לאירוויזיון" וביצעו את שירם "ארנבת".
שד&quot;ל
הריביירה הליגורית
Feel Me
Feel Me (בעברית: תרגיש אותי) הוא סינגל שיווקי שהוקלט על ידי הזמרת-יוצרת האמריקאית, סלינה גומז. השיר יצא לאור לכבוד צאת אלבום האולפן השלישי של גומז Rare, ב-21 בפברואר 2020, על ידי חברת התקליטים אינטרסקופ רקורדס.
בפחות מיממה, צבר האודיו של השיר קרוב לשני מיליון צפיות.
רקע וכתיבה.
השיר נכתב על ידי סלינה גומז, ליסה סקינטה, פיל שאוי, ג'ונתן מילס, קרטיס מקנזי, אמר מליק, יעקב כשר ורוס גולן והופק על ידי מקנזי, פיל פבר וג'יי מילס. במקור, הוקלט השיר בשנת 2016, בסמוך לצאת אלבומה השני Revival, אך הוחלט להוציא אותי ארבע שנים לאחר מכן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.
וידאו קליפ.
טרם יצא הווידאו קליפ המלא של השיר, העלתה סלינה גומז לערוץ היוטיוב שלה את קליפ המילים הרשמי של השיר. נכון לפברואר 2020, מונה הצפיות של קליפ המילים עומד על קרוב ל-2 מיליון צפיות.
נימרוידס
סריול לננדי
פרנץ' מונטנה
כרים ח'רבוש (באנגלית: Karim Kharbouch; בערבית: كريم خربوش; נולד ב-9 בנובמבר 1984), ידוע בשם הבמה פרנץ' מונטנה (French Montana), הוא ראפר, זמר ופזמונאי מרוקאי-אמריקאי.
ביוגרפיה.
פרנץ' מונטנה נולד וגדל במרוקו. היגר לארצות הברית עם משפחתו כשהיה בן 13.
קריירה.
ב-4 בספטמבר 2007 הוציא את מיקסטייפ הבכורה שלו, "French Revolution Vol. 1". הסינגל המוביל מתוך המיקסטייפ, "Choppa Choppa Down", היה לפריצת הדרך הראשונה שלו.
ב-21 במאי 2013 הוציא את אלבום הבכורה שלו, "Excuse My French". האלבום הגיע בשיאו למקום הראשון במצעד שירי ה-R&amp;B/היפ הופ ומצעד שירי הראפ.
ביולי 2017 הוציא מונטנה את אלבום האולפן השני שלו, "Jungle Rules", שהגיע למקום השלישי בבילבורד 200. הסינגל המוביל מתוך האלבום, "Unforgettable",בו משתתף סוואה לי, הפך לשיר הראשון של מונטנה כאמן מוביל שהגיע לעשירייה המובילה בבילבורד הוט 100.
ב-6 בדצמבר 2019 הוציא את אלבומו השלישי, "Montana".
מגדל בלקפול
מגדל בלקפול (באנגלית: Blackpool Tower) הוא מגדל ברזל בעיר בלקפול באנגליה, המתנשא לגובה של 158 מטרים. המגדל נבנה בהשראת מגדל אייפל בפריז, ונפתח לציבור ב-14 במאי 1894. בעת שנחנך היה למגדל הגבוה ביותר בכל האימפריה הבריטית והמושבות שלה.
היסטוריה.
בניית המגדל החלה בשנת 1890, עת "חברת מגדל בלקפול" (Blackpool Tower Company) שהוקמה על ידי התאגיד הלונדוני Standard Contract &amp; Debenture Corporation, רכשה את השטח עליו בנוי המגדל במרכז הטיילת של העיר, כשתכנונה המקורי היה לבנות במקום מגדל שיהווה מעין רפליקה למגדל אייפל שנחנך בפריז בשנה הקודמת.
תפקיד מנכ"ל חברת המגדל הוצע לג'ון ביקרסטאף, ראש עיריית בלקפול, והתאגיד החל למכור את מניות החברה ביולי 1891, תוך שהחברה שמרה לעצמה 30,000 מניות בשווי של פאונד אחד, וכן הציעה במקביל לציבור מניות בשווי 150,000 פאונד. אף על פי כן, בתחילה הצליחה החברה למכור רק כשני שלישים מהמניות שיועדו לציבור, מה שאילץ אותה לבקש תרומה גבוהה יותר מבעלי המניות הקיימים לצורך מימון הפרויקט, אך מצבו הכלכלי הגרוע של התאגיד שתחתיו הייתה החברה המשיך להחריף ומחירי המניות נחתכו בכמעט ממחצית שוויין, דבר שהוביל לכך שאף התאגיד עצמו לא היה מסוגל לממן את חלקו בבנייה. לבסוף, כדי למנוע את קריסתו האפשרית של המיזם, החליט ראש העיר ביקרסטאף לרכוש בעצמו את כל המניות שלא נמכרו ונותרו זמינות (מניות בשווי של כ-20,000 פאונד, כאשר במקור החזיק בבעלותו מניות בשווי של 500 פאונד בלבד) ובנוסף לכך כיסה גם את כל התחייבויות המניות של התאגיד.
המגדל עוצב על ידי ג'יימס מקסוול וצ'ארלס טוק, שני ארכיטקטים בני מחוז לנקשייר, ובנבנה בין השנים 1891–1894, אך שניהם מתו בטרם נפתח לציבוו. ביום 29 בספטמבר 1891 הניחו השניים את אבן הפינה באופן רשמי. לצורך בניית המגדל והבסיס שלו, נעשה שימוש בכ-5 מיליון לבני אקרינגטון, 3,534 טונות של פלדה ו-358 טונות של ברזל יצוק. עם חניכת המגדל במאי 1894, התברר כי ההשקעה המאסיבית בבנייתו (שהסתכמה בקרוב ל-290,000 פאונד) השתלמה, כאשר בשנת 1896 הרוויחה החברה בסביבות ה-30,000 פאונד.
ב-22 ביוני 1897 פרצה שרפה בקומת התצפית של המגדל, שעל פי הדיווחים נצפתה ממרחק של 50 מיילים (כ-80 קילומטרים) מהעיר. רציף התצפית נהרס לגמרי ועלויות הזנק שנגרם למגדל הוערכו בכ-30,000 פאונד. במהלך שלושים השנים הראשונות מהקמתו, לא נערכה צביעה מחדש של המגדל כך שהפך חלוד, דבר שהוביל דיון ציבורי להריסתו. לבסוף, הוחלט לבנות אותו מחדש במקום זאת, וכל עבודות הפלדה במבנה הוחלפו וחודשו בין השנים 1920 ל-1924.
בבסיס המגדל פועל קרקס המכונה "קרקס המגדל" (The Tower Circus). הקרקס נפתח לראשונה עם פתיחתו של המגדל לציבור, ב-14 במאי 1894 ופעיל ברציפות עד היום. הארנה של הקרקס, שמתפרשת על רוחב של 110X110 רגל ומכילה מקומות ישיבה ל-1,300 איש, נחשבת לזירת הקרקס הקבועה הישנה בעולם. עד שנת 1990 מופעי הקרקס כללו הופעות של בעלי חיים ביניהם פילים, אריות, טיגריסים ודובי קוטב.
אגם קולד (אלברטה)
אגם קולד (באנגלית: Cold Lake; מילולית: אגם קור; נהגה "קולד לייק"; בצרפתית: lac Cold) הוא אגם גדול על הגבול בין פרובינציית אלברטה לפרובינציית ססקצ'ואן, שבקנדה.
גאוגרפיה.
שטחו של האגם 373 קילומטרים רבועים (מהם 248 קילומטרים רבועים באלברטה).
האגם הוא מהעמוקים באגמי אלברטה - עומקו המרבי - 99.1 מטרים; עומקו הממוצע של האגם - 49.9 מטרים.
האגם מנקז שטח של 6,140 קילומטרים רבועים.
באגם 24 מיני דגים שונים, והוא אתר דייג קרח.
העיר קולד לייק (הקרויה על שם האגם) ממוקמת לגדת האגם. למעט גדתו הימנית של האגם (מיקומה של העיר), יתר גדות האגם מוגנות בשמורות טבע - הפארק הפרובינציאלי קולד לייק (באלברטה), והפארק הפרובינציאלי מדואו לייק (בססקצ'ואן).
כמו כן לגדות האגם שתי שמורות של האומות הראשונות (שמורת קולד לייק 149 A - בגדה המערבית של האגם; ושמורת קולד לייק 149 B - לגדה הדרומית של האגם); נכון לשנת 1984 בשמורה מתגוררים 1,045 מבני האומות הראשונות.
נהר מארטינו זורם מאגם פרימרוז ונשפך אל אגם קולד; האגם נשפך אל נהר קולד ונהר ווטרהן (שהוא יובל מרכזי של נהר ביבר).
היסטוריה.
אומת הצ'יפוויאן אשר צדה סביב האגם קראה לאגם "אגם הדגים הגדולים". אומת הקרי (אומות ראשונות) וסוחרי פרוות אירופאים אשר צדו באזור קראו לאגם "אגם קולדווטר" ("אגם מים קרים") - ובשם זה האגם מופיע במפה משנת 1790.
סביב האגם התגוררו שבטי בלקפוט והסלאווי. בראשית המאה ה-18, שבט הקרי גרש שבטים אלה, במטרה לתפוס שטחי ציד, על מנת לסחור עם סוחרי הפרוות.